
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 165 


22 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

207. Τροποποίηση του Π.Δ. 546/88 «Οργανισμός Οι¬ 
κονομικού Επιμελητηρίου της Ελλάδος 

(Ο.Ε.Ε.)». 

208. Καθιέρωση συστήματος μεταθέσεων υπαλλήλων 
της Γενικής Γραμματείας της Εθνικής Στατιστι¬ 
κής Υπηρεσίας της Ελλάδος με αντικειμενικά 

κριτήρια. 

209. Μεταφορά έδρας συμβολαιογράφου από το Αυ- 

λωνάρι στην κοινότητα Κονιστρών. 

210. Ελάχιστο επίπεδο εκπαίδευσης των ναυτικών 

σύμφωνα με την Οδηγία 94/58/ΕΚ/22.11.94 
του Συμβουλίου της Ευρωπαϊκής Ένωσης. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 207 (1) 

Τροποποίηση του Π.Δ. 546/88 «Οργανισμός Οικονομικού 
Επιμελητηρίου της Ελλάδος (Ο.Ε.Ε.)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 13 παρ. 1 του Ν. 1100/80 «περί ιδρύ- 
σεως Οικονομικού Επιμελητηρίου της Ελλάδος» (ΦΕΚ 
295/τ. Α780). 

β) Του άρθρου 6 παρ. 5 του Ν. 2026/92 «Ρύθμιση θεμά¬ 
των οργάνωσης και προσωπικού της δημόσιας διοίκησης 
και άλλες διατάξεις» (ΦΕΚ 43/Α792). 

γ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α785), το οποίο προστέ¬ 
θηκε με το άρθρο 27 του Ν. 2081/1992 (ΦΕΚ 154/Α/ 
92). 

2. Την αριθ. 13/5.3.96 απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, Γεωργίου Μωραΐτη» (ΦΕΚ 137/Β/6.3.1996). 

3. Το γεγονός ότι από τις διατάξεις αυτού του Διατάγμα¬ 
τος δεν προκαλείται επιπλέον δαπάνη σε βάρος του Κρα¬ 
τικού Προϋπολογισμού. 


4. Την ΣΤ/19/20.2.96 σύμφωνη γνώμη της Κεντρικής 
Διοίκησης του Ο.Ε.Ε. 

5. Τη 261 /1996 γνωμοδότηση του Συμβουλίου Επικρά¬ 
τειας, με πρόταση των Υπουργών Εθνικής Οικονομίας και 
Οικονομικών και του Υφυπουργού Εσωτερικών, Δημόσιας 
Διοίκησης και Αποκέντρωσης, αποφασίζουμε: 

Άρθρο μόνο 

Οι περιπτώσεις β και γ της παραγράφου 2 του άρθρου 6 
του Π.Δ. 546/1988 (ΦΕΚ 257/Α'), αντικαθίστανται ως 
εξής: 

β) Κλάδος ΤΕ-Διοικητικός Λογιστικός, θέσεις εννέα (9). 

γ) Κλάδος ΔΕ-Διοικητικός Λογιστικός, θέσεις εννέα (9). 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 15 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΕΘΝΙΚΗΣ ΟΙΚΟΝΟΜΙΑΣ 

ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓ. ΜΩΡΑΪΤΗΣ ΠΑΝΝΟΣ ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 208 (2) 

Καθιέρωση συστήματος μεταθέσεων υπαλλήλων της Γ ε¬ 
νικής Γραμματείας της Εθνικής Στατιστικής Υπηρεσίας 
της Ελλάδος με αντικειμενικά κριτήρια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2247/31.10.94 
«Ρυθμίσεις θεμάτων συστήματος προσλήψεων» (ΦΕΚ 
182/31.10.1996, τεύχος Α’). 

2. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

3. Τις αριθ. 482/95 και 266/96 γνωμοδοτήσεις του 

Συμβουλίου της Επικράτειας, μετά από πρόταση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας, αποφασίζουμε: 

Άρθρο 1 

Κατηγορίες μεταθέσεων 

1. Οι μεταθέσεις των μονίμων υπαλλήλων καθώς και 
των υπαλλήλων με σχέση εργασίας Ι.Δ. αορίστου χρόνου 
της Γενικής Γραμματείας της Εθνικής Στατιστικής Υπηρε¬ 
σίας της Ελλάδος ενεργούνται: 

α. Με αίτηση του υπαλλήλου. 

β. Χωρίς αίτηση του υπαλλήλου. 

2. Οι μεταθέσεις με αίτηση του υπαλλήλου προηγούνται 
των μεταθέσεων χωρίς αίτηση (άρθρο 2 του Ν. 2247/ 
1994). 

Άρθρο 2 

Συντελεστές βαρύτητας (μόρια) 

1. Τα κριτήρια για την κατάταξη των υπαλλήλων στον πί¬ 
νακα μεταθετέων του άρθρου 7 του παρόντος Π.Δ. είναι: 

α. Συνολικός χρόνος υπηρεσίας του υπαλλήλου. 

β. Χρόνος υπηρεσίας κατά περιοχή. 

γ. Οικογενειακή κατάσταση. 

δ. Ηλικία. 

ε. Συνυπηρέτηση. 
στ. Εντοπιότητα. 

2. Το κριτήριο (α) του συνολικού χρόνου υπηρεσίας του 
υπαλλήλου αξιολογείται με συντελεστή ένα και ένα δεύ¬ 
τερο (1 και 1/2) για κάθε χρόνο πραγματικής υπηρεσίας. 
Ο χρόνος υπηρεσίας υπολογίζεται σε έτη. Χρόνος υπηρε¬ 
σίας έξι (6) μηνών και άνω θεωρείται ολόκληρο έτος και έξι 
(6) μηνών και κάτω παραλείπεται. Αφετηρία χρόνου υπη¬ 
ρεσίας υπολογίζεται η ημερομηνία ανάληψης υπηρε¬ 
σίας. 

Για τον υπολογισμό του συνολικού χρόνου υπηρεσίας 
λαμβάνεται υπόψη και η προϋπηρεσία του υπαλλήλου 
εκτός ΕΣΥΕ που λήφθηκε υπόψη για τη μισθολογική του 
εξέλιξη. 

3. Το κριτήριο (β) το χρόνου υπηρεσίας κατά περιοχή 
αξιολογείται, με συντελεστή ίσο με το άθροισμα των αντί¬ 
στοιχων συντελεστών πόλεων, όπως ορίζονται στο άρθρο 
3, για κάθε έτος παραμονής σε κάθε πόλη. 

4. Το κριτήριο (γ) της οικογενειακής κατάστασης αξιο¬ 
λογείται με συντελεστή τρία (3) για το/τη σύζυγο, τρία (3) 
για το πρώτο και πέντε (5) για κάθε επόμενο ανήλικο τέ¬ 
κνο ή τέκνο που σπουδάζει σε σχολή τριτοβάθμιας εκπαί¬ 
δευσης, εφόσον δεν έχει συμπληρώσει το 25ο έτος της 
ηλικίας του. Στους άγαμους, διαζευγμένους, χήρους και 
εν διαστάσει γονείς τέκνων από τα αναφερόμενα στο 
προηγούμενο εδάφιο, για τα οποία τους έχει αποδεδειγ¬ 
μένα ανατεθεί η επιμέλεια, οι συντελεστές βαρύτητας 
προσαυξάνονται κατά έναν (1) για κάθε τέκνο (άρθρο 2 
του Ν. 2247/94). 

5. Το κριτήριο (δ) της ηλικίας αξιολογείται με συντελε¬ 
στή ένα (1) για την ηλικία μέχρι 40 ετών, με συντελεστή 
δύο (2) από 41 -50 ετών και με συντελεστή τρία (3) από 
51-60 ετών (άρθρο 2 του Ν. 2247/94). 

6. Το κριτήριο (ε) της συνυπηρέτησης αξιολογείται με 
συντελεστή έξι (6), για την περίπτωση που ο υπάλληλος 
ζητήσει να υπηρετήσει στην πόλη που εργάζεται ο/η σύζυ¬ 
γος. 

7. Το κριτήριο (στ) της εντοπιότητας βαθμολογείται: α) 
με συντελεστή έξι (6) όταν η πόλη, στην οποία ο υπάλλη¬ 


λος ζητεί να υπηρετήσει, ανήκει στο Νομό, μέσα στα όρια 
του οποίου έχει γεννηθεί ή έχει ζήοει για μια συνεχόμενη 
δεκαετία ο ίδιος ή ο/η σύζυγος, γεγονός αποδεικνυόμενο 
από βεβαίωση με ισχύ δημοσίου εγγράφου που επισυνά¬ 
πτεται στην αίτηση μεταθέσεως, β) με συντελεστή τέσ¬ 
σερα (4), όταν η παραπάνω πόλη ανήκει στο Νομό που συ¬ 
νορεύει με το Νομό της προηγούμενης περίπτωσης, με 
εξαίρεση τους Νομούς Αττικής και Θεσσαλονίκης. 

Για την κατάρτιση του πρώτου πίνακα μεταθετέων του 
παρόντος Π.Δ., ο υπάλληλος με υπεύθυνη δήλωσή του 
επιλέγει τον τόπο που σύμφωνα με την περ. α' της παρού- 
σης παραγράφου θα θεωρηθεί ως τόπος εντοπιότητάς 
του. Η υπεύθυνη αυτή δήλωση ισχύει για μια πενταετία. 

8.0 συνολικός αριθμός μορίων κάθε υπαλλήλου ισούται 
με το άθροισμα των μορίων που συγκεντρώνονται με βάση 
τις διατάξεις των παραγράφων 2, 3, 4, 5, 6, και 7 του πα¬ 
ρόντος άρθρου και προσδιορίζει τη σειρά εγγραφής του 
στον πίνακα μεταθετέων κάθε κλάδου ή ειδικότητας του 
άρθρου 7 του παρόντος Π. Δ/τος. 

Άρθρο 3 

Συντελεστής πόλεων 

1. Για την εφαρμογή του κριτηρίου του χρόνου υπηρε¬ 
σίας του υπαλλήλου σε κάθε τόπο και τον υπολογισμό του 
αριθμού των μορίων, οι συντελεστές που αντιστοιχούν 
στους διάφορους τόπους, για κάθε 12 μήνες παραμονής 
στον τόπο αυτό, ορίζονται ως εξής: 

α. Συντελεστής (0,5): Αθήνα, Θεσσαλονίκη. 

β. Συντελεστής (1,0): Βόλος, Ηράκλειο, Ιωάννινα, Κα¬ 
βάλα, Κόρινθος, Λάρισα, Πάτρα, Χαλκίδα, Ναύπλιο και 
Λειβαδιά. 

γ. Συντελεστής (1,5): Βέροια, Καρδίτσα, Κατερίνη, Λα¬ 
μία, Τρίκαλα, Χανιά, Καλαμάτα και Πύργος. 

δ. Συντελεστής (2,0): Ρέθυμνο, Σέρρες, Σπάρτη, Τρί¬ 
πολη, Άγιος Νικόλαος, Πρέβεζα και Μεσολόγγι. 

ε) Συντέλέστής (2,5): Άμφισσα, Άρτα, Δράμα, Ηγουμε¬ 
νίτσα, Λευκάδα, Αλεξανδρούπολη και Έδεσσα. 

στ. Συντελεστής (3,5): Ζάκυνθος, Αργοστόλι, Κέρκυρα, 
Μυτιλήνη, Κοζάνη, Πολύγυρος και Κιλκίς. 

ζ. Συντελεστής (4,5): Γ ρεβενά, Ερμούπολη, Καρπενήσι, 
Καστοριά, Κομοτηνή, Ξάνθη, Ρόδος, Σάμος, Φλώρινα και 
Χίος. 

Ο χρόνος υπηρεσίας υπολογίζεται σε μήνες. Χρόνος 
υπηρεσίας δέκα έξι (16) ημερών και άνω θεωρείται ολό¬ 
κληρος μήνας και δέκα πέντε (15) ημερών και κάτω παρα- 
λείπεται. 

Ως χρόνος υπηρεσίας στις Υπηρεσιακές μονάδες λογί¬ 
ζεται η πράγματι προσφερθείσα υπηρεσία στη μονάδα 
αυτή. 

2. Για το συνυπολογισμό της προϋπηρεσίας που ο υπάλ¬ 
ληλος έχει διανύσει εκτός ΕΣΥΕ προσμετράται ο συντελε¬ 
στής της πρωτεύουσας του Νομού, σε Δήμο ή Κοινότητα 
του οποίου υπηρέτησε ο υπάλληλος. 

3. Ο χρόνος υπηρεσίας σε πόλεις του εξωτερικού δεν 
συνυπολογίζεται για τη λήψη μορίων. 

Άρθρο 4 

Μεταθέσεις για εξαιρετικούς λόγους υγείας 

1. Υπάλληλος, που ο ίδιος ή ο/η σύζυγος ή άγαμο τέκνο 
του πάσχει από νόσο η οποία απαιτεί τακτικές μεταγγίσεις 
αίματος ή αιμοκάθαρση ή από νόσο του ΑΙΘ3, μετατίθεται 
υποχρεωτικά μετά από αίτησή του, προηγείται δε όλων 
των άλλων υπαλλήλων που ζητούν να μετατεθούν στον 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2959 


ίδιο Νομό. 

Οι μεταθέσεις της κατηγορίας αυτής πραγματοποιού¬ 
νται οποτεδήποτε στον τόπο που επιθυμεί ο αϊτών. 

Η αίτηση συνοδεύεται από γνωμάτευση Διευθυντή Κλι¬ 
νικής Κρατικού Νοσηλευτικού Ιδρύματος για το είδος της 
νόσου. 

2. Υπάλληλος που ο ίδιος, ή ο/η σύζυγος ή άγαμο τέκνο 
του, πάσχει από δυσίατο νόσημα του άρθρου 109 του Π.Δ. 
611 /77 μετατίθεται μετά από αίτησή του στο Νομό που 
επιθυμεί, εφόσον υπάρχει κενή οργανική θέση, προηγεί¬ 
ται δε όλων των άλλων υπαλλήλων που ζητούν να μετατε¬ 
θούν στον ίδιο Νομό, πλην των περιπτώσεων της παρ. 1 
του παρόντος άρθρου. 

Η αίτηση συνοδεύεται από γνωμάτευση Διευθυντή Κλι¬ 
νικής Κρατικού Νοσηλευτικού Ιδρύματος και γνωμάτευση 
της οικείας Δευτεροβάθμιας Υγειονομικής Επιτροπής. 

Άρθρο 5 

Μεταθέσεις για συνυπηρέτηση 

1. Μετάθεση υπαλλήλου για συνυπηρέτηση, επιτρέπε¬ 
ται όταν ο ή η σύζυγος του υπαλλήλου υπηρετεί ή εργάζε¬ 
ται στο Νομό που ζητείται μετάθεση με οποιαδήποτε 
σχέση σε Δημόσια Υπηρεσία, Ν.Π.Δ.Δ. ή Ν.Π.Ι.Δ. ή είναι 
άμισθος δημόσιος υπάλληλος, ή λειτουργός, ή επαγγελ- 
ματίας, ή εργάζεται στον ιδιωτικό τομέα. Στις δύο τελευ¬ 
ταίες περιπτώσεις, ο ή η σύζυγος του υπαλλήλου απαιτεί¬ 
ται να εργάζεται, για ένα (1) τουλάχιστον έτος, στην πόλη 
ή στο Νομό όπου ζητείται η μετάθεση. Η συνδρομή των 
παραπάνω προϋποθέσεων αποδεικνύεται με την προσκό¬ 
μιση του κατάλληλου κατά περίπτωση από τα παρακάτω 
αποδεικτικά στοιχεία: 

1) Βεβαίωση του οικείου ασφαλιστικού φορέα ή 

2) Βεβαίωση ΔΟΥ περί του τόπου υποβολής φορολογι¬ 
κής δήλωσης. 

3) Βεβαίωση της οικείας Δημόσιας Υπηρεσίας ή 
Ν.Π.Δ.Δ., Ο.Τ.Α. ή άλλου φορέα του Δημοσίου Τομέα 
(Επιμελητήριο, Ιατρικό Σύλλογο, Δικηγορικό Σύλλογο, 
κ.λ.π.). 

Η συνυπηρέτηση ισχύει μόνο για την Ελληνική Επικρά¬ 
τεια. 

2. Οι μεταθέσεις για συνυπηρέτηση της παρ. 1 του πα¬ 
ρόντος άρθρου ενεργούνται σε κενές θέσεις. Σε περί¬ 
πτωση που δεν υπάρχει κενή θέση στην πόλη, που αιτείται 
ο υπάλληλος να μετατεθεί, μπορεί, εφόσον το δηλώσει με 
την ίδια αίτηση, να μετατεθεί σε υπηρεσία της πλησιέστε- 
ρης Υπηρεσίας Στατιστικής Νομού, που υπάρχει κενή 
θέση. 

3. α. Σε περίπτωση που ένας από τους δύο συζύγους, 
υπάλληλος της Γ.Σ. ΕΣΥΕ μετατίθεται χωρίς αίτησή του, η 
Υπηρεσία υποχρεούται να μεταθέσει και τον έτερο σύζυγο 
στην ίδια υπηρεσιακή μονάδα, εφόσον και όταν αυτός 
υποβάλει σχετική αίτηση και εφόσον υπάρχει κενή οργα¬ 
νική θέση. 

β. Σε περίπτωση μετάθεσης χωρίς αίτηση του/της συζύ¬ 
γου στρατιωτικού ή υπαλλήλου του Δημοσίου Τομέα, η 
Υπηρεσία μεταθέτει κατά προτεραιότητα σε κενή θέση 
του αυτού ή όμορου Νομού τον έτερο σύζυγο-υπάλληλο 
της Γ.Γ. ΕΣΥ εφόσν και όταν αυτός υποβάλει σχετική αί¬ 
τηση. 


Άρθρο 6 

Μεταθέσεις για λόγους σπουδών 

1. Οι μεταθέσεις για λόγους σπουδών γίνονται με αί¬ 
τηση του υπαλλήλου όταν ο ίδιος, ο/η σύζυγος ή προστα- 
τευόμενο τέκνο του σπουδάζει σε σχολή τριτοβάθμιας εκ¬ 
παίδευσης για απόκτηση πρώτου πτυχίου ή για την από¬ 
κτηση από τον ίδιο μεταπτυχιακού τίτλου σπουδών συνα¬ 
φούς με το αντικείμενο της Υπηρεσίας. 

2. Όταν πρόκειται για σπουδές του ίδιου οι μεταθέσεις 
αυτές είναι υποχρεωτικές για τη Διοίκηση και πραγματο¬ 
ποιούνται μέσα σ’ ένα μήνα από την υποβολή της αίτησης. 

Όταν πρόκειται για σπουδές του/της συζύγου ή προ- 
στατευόμενου τέκνου του, οι μεταθέσεις αυτές πραγμα¬ 
τοποιούνται εφόσον υπάρχει κενή οργανική θέση που δεν 
καλύπτεται από υπάλληλο για λόγους υγείας (περιπτώσεις 
1 και 2 του άρθρου 4). 

3. Ο υπάλληλος δεν μετατίθεται χωρίς αίτησή του κατά 
τη διάρκεια των προβλεπόμενων από την οικεία Σχολή 
ετών φοίτησης και μέχρι ένα ακόμα έτος. 

4. Η αίτηση συνοδεύεται από πιστοποιητικό εγγραφής 
στην οικεία σχολή τριτοβάθμιας εκπαίδευσης. Ο υπάλλη¬ 
λος υποχρεούται να προσκομίζει κάθε έτος πιστοποιητικό 
σπουδών. Ο υπάλληλος επανέρχεται στην προηγούμενη 
θέση του μετά το πέρας των σπουδών. 

Άρθρο 7 

Πίνακας μεταθετέων υπαλλήλων 

1. Μέχρι την 31 η Ιανουάριου κάθε έτους η Δ/νση Διοικ. 
Υποστήριξης καταρτίζει πίνακες μεταθετέων που περι¬ 
λαμβάνουν όλους τους υπαλλήλους κατά κλάδο και βαθμό 
ή ειδικότητα που σύμφωνα με τις οργανικές διατάξεις με¬ 
τατίθενται για την κάλυψη των κενών οργανικών θέσεων. 
Για κάθε κλάδο καταρτίζονται οι ακόλουθοι πίνακες: 

α) Προϊσταμένων Διευθύνσεων 

β) Προϊσταμένων Τμημάτων 

γ) Υπαλλήλων, 

οι οποίοι περιέχουν για τον καθένα: το ονοματεπώνυμο, 
το όνομα πατρός ή συζύγου, το έτος γέννησης, το συνο¬ 
λικό χρόνο υπηρεσίας, την Υπηρεσία στην οποία υπηρετεί 
(Κ.Υ. ή ΥΣΝ) καθώς και τον αριθμό μορίων που συγκε¬ 
ντρώνει μέχρι 31 Δεκεμβρίου του προηγούμενου έτους, 
αναλυτικά κατά κριτήριο και συνολικά, σύμφωνα με τις 
διατάξεις του παρόντος Π. Δ/τος. 

2. Η σειρά εγγραφής στον πίνακα μεταθετέων θα γίνε¬ 
ται ανάλογα με το συνολικό αριθμό μορίων που συγκε¬ 
ντρώνει ο υπάλληλος, με βάση τα στοιχεία του προσωπι¬ 
κού του μητρώου και τα λοιπά πιστοποιητικά που έχει υπο¬ 
βάλει. Στον πίνακα προηγούνται οι υπάλληλοι που συγκε¬ 
ντρώνουν το μικρότερο αριθμό μορίων. Σε περίπτωση που 
περισσότεροι από ένας υπάλληλοι συγκεντρώνουν τον 
ίδιο αριθμό μορίων, προτάσσεται ο υπάλληλος με το μι¬ 
κρότερο βαθμό, και αν έχουν και τον ίδιο βαθμό, ο υπάλλη¬ 
λος με τα λιγότερα χρόνια υπηρεσίας, και αν έχουν και τον 
ίδιο χρόνο υπηρεσίας, διενεργείται κλήρωση από το οικείο 
Υπηρεσιακό Συμβούλιο. 

Μετά την κλήρωση συντάσσεται πρακτικό, το οποίο 
αποτελεί αναπόσπαστο τμήμα του οικείου πίνακα μεταθε¬ 
τέων. 

3. Η μη έγκαιρη υποβολή από τον υπάλληλο των δικαιο- 
λογητικών για τα στοιχεία που επικαλείται έχει ως συνέ¬ 
πεια τα δικαιολογητικά αυτά να μη ληφθούν υπόψη στη 
διαδικασία των μεταθέσεων του έτους αυτού, ενώ η οκό- 





2960 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πιμη απόκρυψη στοιχείων ή η δήλωση ψευδών στοιχείων 
συνεπάγεται και τις προβλεπόμενες πειθαρχικές και ποι¬ 
νικές κυρώσεις για ψευδή υπέυθυνη δήλωση. 

Οι Προϊστάμενοι των οργανικών μονάδων έχουν την ευ¬ 
θύνη της διαβίβασης και αποστολής στη Διεύθυνση Διοι¬ 
κητικής Υποστήριξης όλων των αιτήσεων, δηλώσεων προ¬ 
τίμησης και των δικαιολογητικών που υποβλήθηκαν, το 
αργότερο εντός δέκα (10) ημερών μετά την τελευταία 
ημέρα προθεσμίας που ορίζεται κατά περίπτωση. 

4. Οι πίνακες μεταθετέων αποστέλλονται σε όλες τις 
οργανικές μονάδες, μέχρι την 20ή Φεβρουάριου κάθε 
έτους. Οι Προϊστάμενοι των οργανικών μονάδων με ανα¬ 
κοίνωσή τους, που αναρτάται τουλάχιστον επί δέκα (10) 
ημέρες, καλούν τους υπαλλήλους να λάβουν ενυπόγραφα 
γνώση αυτών. Μετά την επί δεκαήμερο ανάρτησή τους, 
θεωρείται ότι όλοι οι υπάλληλοι που ανήκουν οργανικά σε 
αυτήν έλαβαν γνώση και αποστέλλεται σχετική βεβαίωση 
του Προϊσταμένου της οργανικής μονάδας στη Διεύθυνση 
Διοικητικής Υποστήριξης. 

5. Ο υπάλληλος δύναται μέσα σε αποκλειστική προθε¬ 
σμία 15 ημερών, από την κατά την προηγούμενη παρά¬ 
γραφο ημερομηνία γνώσης των πινάκων μεταθετέων, να 
ζητήσει με ένστασή του διόρθωση ή συμπλήρωση στοι¬ 
χείων του πίνακα, υποβάλλοντας συγχρόνως τα απαραί¬ 
τητα δικαιολογητικά. Οι ενστάσεις εκδικάζονται από το οι¬ 
κείο Υπηρεσιακό Συμβούλιο. 

6. Μετά την εκδίκαση όλων των ενστάσεων και όχι πέ¬ 
ραν της 31 ης Μαρτίου κάθε έτους, οι πίνακες καθίστανται 
οριστικοί. Τυχόν αναμορφώσεις αποστέλλονται, για ανάρ¬ 
τηση, στις υπηρεσίες που έχουν υπαλλήλους που περι¬ 
λαμβάνονται στον αναμορφωμένο πίνακα. Οι παραπάνω 
πίνακες μεταθετέων ισχύουν μέχρι την κατάρτιση των ορι¬ 
στικών πινάκων μεταθετέων του επομένου έτους. 

Άρθρο 8 

Μεταθέσεις με αίτηση 

1. Δικαίωμα υποβολής αιτήσεως για μετάθεση έχουν οι 
υπάλληλοι αφού συμπληρώσουν δύο (2) χρόνια στην υπη¬ 
ρεσία που υπηρετούν, είτε μετατέθηκαν σε αυτήν υπο¬ 
χρεωτικά είτε με αίτησή τους. Εξαίρεση επιτρέπεται μόνο 
στις περιπτώσεις των άρθρων 4 και 6 του παρόντος Π. Δ/ 
τος. 

2. Η Υπηρεσία υποχρεούται να μεταθέσει τον υπάλληλο 
ύστερα από αίτησή του μετά πάροδο τετραετίας στην 
Υπηρεσία που υπηρετεί, εφόσον υπάρχει κενή οργανική 
θέση στην υπηρεσιασκή μονάδα που ζητά να μετατε¬ 
θεί. 

3. Υπάλληλος που επιθυμεί να μετατεθεί υποβάλλει αί¬ 
τηση στην οποία αναφέρονται και οι λόγοι για τους 
οποίους επιθυμεί τη μετάθεση. 

4. Στην περίπτωση που υπάρχουν περισσότερες αιτή¬ 
σεις για ένα νομό από τον αριθμό των κενών θέσεων, το 
Υπηρεσιακό Συμβούλιο, προκειμένου να γνωμοδοτήσει, 
λαμβάνει υπόψη τα μόρια του ισχύοντος πίνακα μεταθε¬ 
τέων του άρθρου 7 του παρόντος Π. Δ/τος. 

Μεταξύ των αιτουμένων μετάθεση προηγούνται οι έχο- 
ντες τα περισσότερα μόρια στον πίνακα μεταθετέων. Αν 
έχουν τα ίδια μόρια προτιμάται ο έχων περισσότερα χρόνια 
στο βαθμό, για υπαλλήλους με σχέση εργασίας Ιδιωτικού 
Δικαίου προτιμάται ο έχων περισσότερα χρόνια προϋπη¬ 
ρεσίας που λήφθηκε υπόψη για τη μισθολογική του εξέ¬ 
λιξη. Αν έχουν και τον ίδιο χρόνο στο βαθμό διενεργείται 
κλήρωση. 


Άρθρο 9 

Μεταθέσεις χωρίς αίτηση 

1. Η αρμόδια Δ/νση Διοικητικής Υποστήριξης εισάγει 
στο Υπηρεσιακό Συμβούλιο, το αργότερο μέχρι 15 Μαΐου 
κάθε έτους, τα ερωτήματα για την κάλυψη των κενών θέ¬ 
σεων. Το Υπηρεσιακό Συμβούλιο προκειμένου να γνωμο- 
δοτήσει λαμβάνει υπόψη τη σειρά εγγραφής στον ισχύο- 
ντα πίνακα μεταθετέων του άρθρου 7 του παρόντος Π. Δ/ 
τος. 

Άρθρο 10 

Κάλυψη κενών θέσεων από πλεονάζον προσωπικό 
Περιφερειακών Υπηρεσιών 

1. Το Υπηρεσιακό Συ μβούλιο εφόσον διαπιστώσει ότι σε 
Υπηρεσίες Στατιστικής Νομών υπηρετεί προσωπικό με 
οποιαδήποτε σχέση εργασίας που είναι ανώτερο του προ- 
βλεπομένου από την ισχύουσα κατανομή προσωπικού στις 
περιφερειακές υπηρεσίες, δύναται, εκτιμώντας τις υπη¬ 
ρεσιακές ανάγκες, να γνωμοδοτήσει για τη διενέργεια με¬ 
ταθέσεων για κάλυψη κενών θέσεων από τις Υπηρεσίες 
αυτές. 

Στην περίπτωση αυτή ακολουθείται η σειρά εγγραφής 
των υπαλλήλων των παραπάνω Υ.Σ.Ν. στον πίνακα μετα¬ 
θετέων του άρθρου 8. 

2. Οι υπάλληλοι που μετατίθενται χωρίς αίτησή τους, 
σύμφωνα με την παράγραφο 1 του παρόντος, μετά τη συ¬ 
μπλήρωση τριετίας επιστρέφουν υποχρεωτικά στην 
Υ.Σ.Ν. (πλην της Υ.Σ. της Νομαρχίας Αθηνών) από την 
οποία μετατέθηκαν, εφόσον το ζητήσουν με αίτησή τους. 

Άρθρο 11 

Εξαιρέσεις από μεταθέσεις χωρίς αίτηση - 
Προσωρινή αναστολή 

1. Δεν επιτρέπεται να μετατεθούν χωρίς αίτηση: 

α. Μέλη διοικήσεων των συνδικαλιστικών οργανώσεων 
της παραγράφου 5 του άρθρου 30 του Ν. 1264/1982 
(ΦΕΚ 79Α), 

β. Υπάλληλοι, που οι ίδιοι ή σύζυγος ή άγαμο τέκνο τους 
πάσχει από νόσο, η οποία απαιτεί τακτικές μεταγγίσεις αί¬ 
ματος ή αιμοκάθαρση, ή από δυσίατη νόσο του άρθρου 
109 του Π.Δ. 611 /77 η οποία από τη φύση της απαιτεί πα¬ 
ρακολούθηση από εξειδικευμένο νοσοκομειακό και ια¬ 
τρικό προσωπικό, 

γ. Υπάλληλοι, που οι ίδιοι, ο/η σύζυγος ή τέκνο τους 
έχουν σωματική αναπηρία 67% και άνω, 

δ. Υπάλληλοι, που υπηρετούν σε Υ.Σ. Νομαρχιών (πλην 
της Υ.Σ. στη Νομαρχία Αθηνών), χωρίς αίτησή τους, εφό¬ 
σον η μετάθεσή τους θα δημιουργήσει υπηρεσιακό κενό. 

Εξαιρούνται οι μεταθέσεις σε εκτέλεση πειθαρχικής 
ποινής. 

2. Αναστέλλεται προσωρινά, η εκτέλεση μετάθεσης: 

α. Γυναικών υπαλλήλων, κατά τη διάρκεια της εγκυμο¬ 
σύνης - λοχείας και για δύο (2) χρόνια μετά, εφόσον το νε¬ 
ογνό είναι στη ζωή, 

β. Υπαλλήλων των οποίων έχει αποβιώσει ο ή η σύζυγος 
ή τέκνο και για δεκαοκτώ (18) μήνες από το θάνατο. 

Για την απόδειξη των προϋποθέσεων της προσωρινής 
αναστολής μεταθέσεων, απαιτείται η προσκόμιση από τον 
υπάλληλο των οικείων αποδεικτικών στοχείων. Η ανα¬ 
στολή αποφασίζεται από το Υπηρεσιακό Συμβούλιο. 

Άρθρο 12 
Γενικές Διατάξεις 

1. Στην ανακοίνωση μετάθεσης ορίζεται υποχρεωτικά 
και η ημερομηνία αναχώρησης του υπαλλήλου για τη νέα 
του θέση. 

2. Κάθε καθυστέρηση στην εκτέλεση της πράξης μετά¬ 
θεσης αποτελεί λόγο πειθαρχικού ελέγχου του υπαλλή¬ 
λου. Σε περίπτωση μη κοινοποίησης εντολής αναχώρη¬ 
σης, από τον Προϊστάμενο, ο υπάλληλος δικαιούται ν’ ανα¬ 
χωρήσει για τη νέα του θέση την επομένη της εκπνοής της 
ταχθείσας προθεσμίας, εκτός αν με νεότερη αιτιολογη¬ 
μένη απόφαση του οργάνου, που υπογράφει τις αποφά¬ 
σεις μετάθεσης, τέθηκε νέα προθεσμία αναχώρησης, που 
δεν μπορεί να απέχει πάνω από ένα μήνα, από την προη¬ 
γούμενη προθεσμία. 

3. Η ισχύς του παρόντος αρχίζει από τη δημοσίευσή του 
στην Εφημερίδα της Κυβέρνησης. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 15 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Α.-Α. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 209 (3) 

Μεταφορά έδρας συμβολαιογράφου από το Αυλωνάρι 
στην κοινότητα Κονιστρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 3 και 4 του 
Νόμου 670/1977 «Περί κώδικος συμβολαιογράφων» 
(ΦΕΚ 232/25.8.77 τ.Α). 

2. Τις διατάξεις του άρθρου 29Ατου Ν. 1558/1985 (Α. 
137), το οποίο προσετέθη με το άρθρο 27 του Ν. 2081/ 
1992 (Α. 154). 

3. Την αριθμ. 9/5.10.1995 γνωμοδότηση της Ολομέ¬ 
λειας του Πρωτοδικείου Χαλκίδας που εκδόθηκε μετά την 
από 23.5.1995 γνώμη, του Διοικητικού Συμβουλίου του 
Συμβολαιογραφικού Συλλόγου Αθηνών, Πειραιώς, Αιγαίου 
και Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την αριθ. 139/1996 γνωμοδότηση του Συμβουλίου 
της Επικράτειας. 

Με πρόταση του Υπουργού Δικαιοσύνης, αποφασί¬ 
ζουμε: 

Η έδρα μιας από τις θέσεις Συμβολαιογράφων του Ειρη¬ 
νοδικείου Αυλωναρίου μεταφέρεται από το Αυλωνάρι στην 
Κοινότητα Κονιστρών που υπάγεται στην ίδια Ειρηνοδι- 
κειακή περιφέρεια. 


Στον Υπουργό Δικαιοσύνης αναθέτουμε την δημο¬ 
σίευση και εκτέλεση του παρότνος διατάγματος. 

Αθήνα, 25 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 210 (4) 

Ελάχιστο επίπεδο εκπαίδευσης των ναυτικών σύμφωνα με 

την Οδηγία 94/58/ΕΚ/22.11.94 του Συμβουλίου της 

Ευρωπαϊκής Ένωσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 76 και 77 του Ν.Δ. 187/ 
1973 (Α 261). 

2. Τις διατάξεις των παρ. 1,2,3 και 4 του άρθρου 1 του 
Ν. 1338/1983 (Α 34) που τροποποιήθηκε με το άρθρο 6 
του Ν. 1440/1984 (Α 70) και το άρθρο 65 του Ν. 1892/ 
1990 (Α101). 

3. Τη γνωμοδότηση του Συμβουλίου Εμπορικού Ναυτι¬ 
κού αριθμ. 324/21.3.1996. 

4. Τις διατάξεις του άρθρου 29Α του Ν. 1558/1985 
(ΦΕΚ 137/Α/1985) όπως προσετέθει με το άρθρο 27 του 
Ν. 2081/1992 (ΦΕΚ 154Α). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Τη γνωμοδότηση του Συμβουλίου της Επικράτειας 
αριθμ. 190/25.4.96 μετά πρόταση των Υπουργών Εθνικής 
Οικονομίας και Εμπορικής Ναυτιλίας αποφασίζουμε: 

ΑΡΘΡΟ 1 

Σκοπός του παρόντος Π.Δ/τος είναι η προσαρμογή της 
Ελληνικής Νομοθεσίας προς τις διατάξεις της Οδηγίας 
94/58/ΕΚ/22.11.94 του Συμβουλίου της Ευρωπαϊκής 
Ένωσης σχετικά με το ελάχιστο επίπεδο εκπαίδευσης 
των ναυτικών, που δημοσιεύτηκε στο τεύχος ί. 319/ 
12.12.94 της Επίσημης Εφημερίδας των Ευρωπαϊκών 
Κοινοτήτων. 

ΑΡΘΡΟ 2 

(Άρθρο 1 της Οδηγίας) 

Το παρόν εφαρμόζεται στους ναυτικούς, που αναφέρο- 
νται στο παρόν Π.Δ/γμα οι οποίοι εργάζονται σε θαλασσο- 
πλοούντα πλοία που φέρουν την Ελληνική σημαία με εξαί¬ 
ρεση: 

- τα πολεμικά πλοία, τα βοηθητικά του πολεμικού ναυτι¬ 
κού ή άλλα πλοία των οποίων την κυριότητα ή διαχείριση 
έχει το κράτος και τα οποία απασχολούνται μόνο σε κυ¬ 
βερνητική μη εμπορική υπηρεσία, 

- τα αλιευτικά σκάφη, 

- τις θαλαμηγούς αναψυχής που δεν χρησιμοποιούνται 
για εμπορικούς σκοπούς, 

- τα ξύλινα πλοία πρωτόγονης ναυπήγησης. 

ΑΡΘΡΟ 3 

(Άρθρο 2 της Οδηγίας) 

Οι Πλοίαρχοι, οι Αξιωματικοί, οι κατώτεροι ναυτικοί οι 

οποίοι μετέχουν σε φυλακές γέφυρας ή μηχανής και οι 
υπεύθυνοι για τη χρήση των σωσίβιων λέμβων και σχεδιών, 
οι οποίοι εργάζονται σε πλοία που αναφέρονται στο άρθρο 
2 θα εκπαιδεύονται τουλάχιστον σύμφωνα με τις απαιτή¬ 
σεις της σύμβασης 3Τ0\Λ/, που κυρώθηκε από τη χώρα 
μας με το Ν. 1314/1983 (Α2) και κατέχουν πιστοποιητικά 
όπως αυτό ορίζεται στο άρθρο 4. 

ΑΡΘΡΟ 4 

(Άρθρο 3 της Οδηγίας) 

Ως Πιστοποιητικό νοείται κάθε έγγραφο ανεξαρτήτως 
ονομασίας το οποίο εκδίδεται από την Υπηρεσία Ναυτι¬ 
κών Μητρώων, τις Σχολές Εμπορικού Ναυτικού και τις Λι¬ 
μενικές Αρχές στα πλαίσια των αρμοδιοτήτων τους και το 
οποίο αναγνωρίζει στον κάτοχο του το δικαίωμα να εργά¬ 
ζεται σε Ελληνικά πλοία σε θέσεις και ειδικότητες που κα¬ 
θορίζονται από τις διατάξεις της Εθνικής νομοθεσίας. 

ΑΡΘΡΟ 5 

(Άρθρο 4 της Οδηγίας) 

Για τους σκοπούς του παρόντος Π ,Δ/τος νοούνται ως: 

α) «πλοίαρχος» το πρόσωπο που έχει τη διακυβέρνηση 
του πλοίου. 

β) «αξιωματικός» το μέλος του πληρώματος, εκτός του 
πλοιάρχου, το οποίο κατέχει δίπλωμα Εμπορικού Ναυτι¬ 
κού, καθώς και οι ναυτολογημένοι σε αντίστοιχες θέσεις 
σε θαλασσοπλοούν πλοίο. 

γ) «αξιωματικός καταστρώματος» ο έχων τα απαιτού- 
μενα προσόντα αξιωματικός του κλάδου καταστρώμα¬ 
τος. 

δ) «υποπλοίαρχος» ο αξιωματικός καταστρώματος ο 
οποίος, σε βαθμό, ακολουθεί τον πλοίαρχο και στον οποίο 
ανατίθεται η διακυβέρνηση του πλοίου οε περίπτωση ανι¬ 
κανότητας του πλοιάρχου. 

ε) «αξιωματικός μηχανής» ο έχων τα απαιτούμενα προ¬ 
σόντα αξιωματικός για τον κλάδο μηχανής. 

στ) «πρώτος μηχανικός» ο ιεραρχικά ανώτερος αξιωμα¬ 
τικός μηχανής ο οποίος είναι υπεύθυνος για τη μηχανικής 
πρόωση του πλοίου. 

ζ) «δεύτερος μηχανικός» ο αξιωματικός μηχανής ο 
οποίος ακολουθεί, σε βαθμό, τον πρώτο μηχανικό και στον 
οποίο περιέρχεται η ευθύνη για τη μηχανική πρόωση του 
πλοίου σε περίπτωση ανικανότητος του πρώτου μηχανι¬ 
κού. 

η) «δόκιμος μηχανής» πρόσωπο εκπαιδευόμενο για να 
γίνει αξιωματικός μηχανής. 

θ) «χειριστής ραδιοτηλεπικοινωνιών» το πρόσωπο που 
κατέχει κατάλληλο πιστοποιητικό σχετικό με το παγκό¬ 
σμιο ναυτιλιακό σύστημα κινδύνου και ασφαλείας το οποίο 
εκδίδεται από την Υπηρεσία Μητρώων και τις Σχολές 
Εμπορικού Ναυτικού σύμφωνα με τις διατάξεις των κανο¬ 
νισμών ραδιοεπικοινωνιών. 

ι) «κατώτερος ναυτικός» κάθε μέλος του πληρώματος 
του πλοίου, εκτός από τον πλοίαρχο και τους αξιωματι¬ 
κούς. 

ια) «υπεύθυνος για τη χρήση των σωσιβίων λέμβων και 
σχεδιών» κάθε μέλος του πληρώματος του πλοίου που εί¬ 
ναι κάτοχος πιστοποιητικού που εκδίδεται από τις Σχολές 
Σωστικών- Πυροσβεστικών Μέσων. 

ιβ) «θαλασσοπλοούν πλοίο» πλοίο, εκτός εκείνων που 
απασχολούνται αποκλειστικά σε εσωτερικά ύδατα ή εντός 
ή πλησίον προασπισμένων υδάτων ή περιοχών όπου εφαρ¬ 
μόζονται κανονισμοί λιμένα. 


ιγ) «πλοίο που φέρει τη σημαία κράτους μέλους» το 
πλοίο που είναι νηολογημένο σε κράτος μέλος της Ευρω¬ 
παϊκής Ένωσης και φέρει τη σημαία κράτους μέλους της 
Ευρωπαϊκής Ένωσης σύμφωνα με τη νομοθεσία του, πε¬ 
ριλαμβανόμενων και των πλοίων των νηολογημένων στο 
ΕυΓοε, αφότου το νηολόγιο αυτό εγκριθεί από το Συμβού¬ 
λιο της Ευρωπαϊκής Ένωσης. Πλοία τα οποία δεν ανταπο- 
κρίνονται σ’ αυτό τον ορισμό εξομοιώνονται προς πλοία 
που φέρουν τη σημαία τρίτης χώρας. 

ιδ) «παράκτιοι πλόες» οι πλόες που προσδιορίζονται ως 
παράκτιοι από την ισχύουσα εθνική νομοθεσία. 

ιε) «προωστήρια ισχύς» η ισχύς σε κιλοβάτ ή η αντίστοιχή 
της σε ιπποδύναμη η οποία αναγράφεται στο έγγραφο 
εθνικότητας του πλοίου ή σε άλλο επίσημο έγγραφό του. 

ιστ) «δεξαμενόπλοιο πετρελαιοφόρο» το πλοίο που έχει 
ναυπηγηθεί και χρησιμοποιείται για τη μεταφορά χύμα πε- 
τελαίου και προϊόντων πετελαίου. 

ιζ) «δεξαμενόπλοιο χημικών» το πλοίο που έχει ναυπη¬ 
γηθεί και χρησιμοποιείται για τη μεταφορά χύμα υγρών χη¬ 
μικών τα οποία αναφέρονται στον «Κώδικα για τη ναυπή¬ 
γηση και τον εξαρτισμό πλοίων που μεταφέρουν χύμα επι¬ 
κίνδυνα χημικά» όπως ίσχυε διεθνώς την 22.11.94 ημερο¬ 
μηνία κατά την οποία εκδόθηκε η Οδηγία 94/58/ΕΚ. 

ιη) «δεξαμενόπλοιο υγραεριοφόρο» το πλοίο που έχει 
ναυπηγηθεί και χρησιμοποιείται για τη μεταφορά χύμα 
υγροποιημένων αερίων τα οποία αναφέρονται στον «Κώ¬ 
δικα για τη ναυπήγηση και τον εξαρτισμό πλοίων που μετα¬ 
φέρουν υγροποιημένο αέρια χύμα» όπως ίσχυε διεθνώς 
την 22.11.94 ημερομηνία κατά την οποία εκδόθηκε η 
Οδηγία 94/58/ΕΚ. 

ιθ) «κανονισμοί ραδιοεπικοινωνιών» οι αναθεωρημένοι 
κανονισμοί ραδιοεπικοινωνιών που έχουν εκδοθεί από την 
παγκόσμια διοικητική διάσκεψη ραδιοεπικοινωνιών για τις 
κινητές υπηρεσίες. 

κ) «επιβατηγό πλοίο» το θαλασσοπλοούν πλοίο το οποίο 
μεταφέρει άνω των δώδεκα επιβατών. 

κα) «αλιευτικό σκάφος» το σκάφος το χρησιμοποιού¬ 
μενο για την αλιεία ιχθύων, φαλαινών, φωκών ή άλλων ορ¬ 
γανισμών της θάλασσας. 

κβ) «σύμβαση 3Τ0\Λ/» η διεθνής σύμβαση του ΙΜΟ του 
1978 «Για πρότυπα εκπαίδευσης, έκδοσης πιστοποιητι¬ 
κών και εκτέλεσης φυλακών των ναυτικών», όπως ισχύει 
την 22.11.94 ημερομηνία κατά την οποία εκδόθηκε η 
Οδηγία 94/58/ΕΚ, που κυρώθηκε με τον Ν. 1314/1983 
(ΦΕΚ 2Α). 

ΑΡΘΡΟ 6 

(Άρθρο 5 της Οδηγίας) 

Η Εκπαίδευση η οποία απαιτείται κατά το άρθρο 3 καλύ¬ 
πτει τις θεωρητικές γνώσεις και τις πρακτικές ικανότητες 
που απαιτούνται από τη Σύμβαση δΤΟΙΛ/ και ιδίως τη 
χρήση σωστικών και πυροσβεστικών μέσων και εγκρίνεται 
από τη Διεύθυνση Εκπαίδευσης Ναυτικών του Υπουρ¬ 
γείου Εμπορικής Ναυτιλίας. 

ΑΡΘΡΟ 7 

(Άρθρο 6 της Οδηγίας) 

1. Σε περιστάσεις εξαιρετικής ανάγκης, αν δεν προξε- 
νείται κίνδυνος σε πρόσωπα, περιουσία ή το περιβάλλον, 
χορηγείται κατ' εξαίρεση άδεια που επιτρέπει σε συγκε¬ 
κριμένο ναυτικό να υπηρετήσει σε συγκεκριμένο πλοίο, 
για ορισμένη χρονική περίοδο η οποία δεν θα υπερβαίνει 
τους έξι μήνες με ειδικότητα, άλλη από εκείνη του χειρι- 

στή ραδιοτηλεπικοινωνιών, εκτός αν αυτό προβλέπεται 
από τους οικείους κανονισμούς ραδιοεπικοινωνιών, για 
την οποία δεν κατέχει το κατάλληλο πιστοποιητικό με την 
προϋπόθεση ότι το πρόσωπο στο οποίο χορηγείται η κατ’ 
εξαίρεση άδεια, έχει επαρκώς κατάλληλα προσόντα προς 
κάλυψη της κενής θέσης κατά τρόπο ασφαλή. Πάντως, 
κατ’ εξαίρεση άδειες ναυτολόγησης δεν χορηγούνται σε 
πλοίαρχο ή πρώτο μηχανικό, εκτός περιστάσεων ανωτέ- 
ρας βίας, αλλά και τότε μόνο, για την ελάχιστη δυνατή χρο¬ 
νική περίοδο. 

2. Κάθε κατ’ εξαίρεση άδεια ναυτολόγησης παρεχό¬ 
μενη για κάποια θέση χορηγείται μόνο σε πρόσωπο το 
οποίο κατέχει το απαιτούμενο πιστοποιητικό προς πλή¬ 
ρωση της αμέσως κατώτερης θέσης. Αν για την πλήρωση 
της κατώτερης θέσης δεν απαιτείται πιστοποιητικό, η κατ’ 
εξαίρεση άδεια μπορεί να χορηγηθεί σε πρόσωπο του 
οποίου τα προσόντα και η πείρα είναι, σαφώς ισοδύναμα 
με τις απαιτήσεις για την κάλυψη της θέσης, με την προϋ¬ 
πόθεση ότι, αν το πρόσωπο αυτό δεν κατέχει κατάλληλο 
πιστοποιητικό, θα υποχρεωθεί να υποβληθεί σε εξέταση 
θεωρούμενη ότι αποδεικνύει ότι τέτοια κατ’ εξαίρεση 
άδεια μπορεί να χορηγηθεί χωρίς κίνδυνο. Επιπλέον οι Λι¬ 
μενικές Αρχές θα εξασφαλίζουν ότι η θέση για την οποία 
πρόκειται, θα πληρωθεί από κάτοχο κατάλληλου πιστοποι¬ 
ητικού το ταχύτερο δυνατό. 

ΑΡΘΡΟ 8 

(Άρθρο 7 της Οδηγίας) 

1. Η εκπαίδευση η οποία αναφέρεται στο άρθρο 6 του 
παρόντος παρέχεται από τις Σχολές Εμπορικού Ναυτι¬ 
κού. 

2. Η Διεύθυνση Εκπαίδευσης Ναυτικών του Υπουργείου 
Εμπορικής Ναυτιλίας οργνανώνει ή εποπτεύει τις εξετά¬ 
σεις όταν απαιτούνται και εξασφαλίζει ότι όλοι οι εξετα¬ 
στές έχουν τα κατάλληλα προσόντα. 

3. Η Υπηρεσία Ναυτικών Μητρώων, οι Λιμενικές Αρχές 
και οι Σχολές Εμπορικού Ναυτικού του Υπουργείου Εμπο¬ 
ρικής Ναυτιλίας απονέμουν πιστοποιητικά ικανότητας στα 
πλαίσια των αρμοδιοτήτων τους. 

4. Η κατ’ εξαίρεση άδεια ναυτολόγησης που προβλέπε- 
ται από το άρθρο 7 του παρόντος Π.Δ/τος χορηγείται υπό 
τις προϋποθέσεις που καθορίζονται από το Π.Δ. 455/ 
1983 (Α171). 

ΑΡΘΡΟ 9 

(Άρθρο 8 της Οδηγίας) 

1. Όλα τα πλοία τα οποία φέρουν σημαία κράτους μέ¬ 
λους και όλα τα επιβατηγό πλοία τα οποία αρχίζουν ή και 
τερματίζουν το ταξίδι τους σε λιμένα κράτους μέλους πρέ¬ 
πει να διαθέτουν στους χώρους εργασίας και ενδιαίτησης 
ανά πάσα στιγμή, μέσα για αποτελεσματική προφορική 
επικονωνία μεταξύ όλων των μελών του πληρώματος του 
πλοίου, σχετικά με την ασφάλεια, ιδίως όσον αφορά την 
ορθή και έγκαιρη λήψη και κατανόηση μηνυμάτων και οδη¬ 
γιών σύμφωνα με τον κανονισμό Συναγερμού και Γυμνα- 
σίων στα Εμπορικά πλοία, που τέθηκε σε εφαρμογή με το 
Π.Δ. 363/1984 (Α 125), όπως ισχύει κάθε φορά. Επι¬ 
πλέον, θα πρέπει να υπάρχουν τα προβλεπόμενα, ανά¬ 
λογα με την κατηγορία τους από την ισχύουσα κάθε φορά 
Διεθνή Σύμβαση για την ασφάλεια της ανθρώπινης ζωής 
στη θάλασσα (Π.Δ. 474/91 - Α 175) ή με τον Κανονισμό 
Τηλεπικοινωνιών των Ελληνικών Εμπορικών πλοίων, που 


τέθηκε σε εφαρμογή με το Π.Δ. 362/84 (Α 124), όπως 
σχύει κάθε φορά, τηλεπικοινωνιακά μέσα για την επικοι¬ 
νωνία μεταξύ του πλοίου και των Ελληνικών αρχών σε 
κοινή γλώσσα εργασίας. 

2. Οι Λιμενικές Αρχές στα πλαίσια των αρμοδιοτήτων 
τους ελέγχουν αν σε όλα τα επιβατηγό πλοία, το προσω¬ 
πικό που στους πίνακες διαίρεσης πληρώματος έχει οριτεί 
να παρέχει τη συνδρομή τους στους επιβάτες, σε κατα¬ 
στάσεις έκτακτης ανάγκης, είναι άμεσα αναγνωρίσιμο και 
έχει ικανότητες επικοινωνίας επαρκείς για τον σκοπό 
αυτό, λαμβανομένου υπόψη ενός κατάλληλου και επαρ¬ 
κούς συνδυασμού οποιωνδήποτε από τα κατωτέρω κριτή¬ 
ρια. Δηλαδή: 

α) Γνώση της ή των γλωσσών που αντιστοιχούν στις προ- 
εξάρχουες εθνικότητες μεταξύ των επιβατών οι οποίοι συ¬ 
νήθως ταξιδεύουν σε μια συγκεκριμένη διαδρομή. 

β) Ικανότητα χρησιμοποίησης στοιχειώδους αγγλικού 
λεξιλογίου για τις βασικές οδηγίες ώστε να επιτρέπει την 
επικοινωνία με επιβάτη που χρειάζεται βοήθεια, ανεξάρ¬ 
τητα από το εάν ο επιβάτης και το συγκεκριμένο μέλος του 
πληρώματος ομιλούν κοινή γλώσσα. 

γ) Επικοινωνία σε κατάσταση ανάγκης με άλλο τρόπο 
εφόσον η λεκτική επικοινωνία είναι πρακτικά ανεφάρμο¬ 
στη η οποία μπορεί να επιτυγχάνεται με επίδειξη ή χειρο¬ 
νομίες ή επισήμναση των θέσεων αναγραφής των οδη¬ 
γιών, των σημείων συνάθροισης, των σωστικών συσκευών 
ή των διαδρομών εκκένωσης. 

δ) Παροχή πλήρων οδηγιών ασφαλείας στους επιβάτες 
στη μητρική τους γλώσσα ή τις μητρικές τους γλώσσες. 

ε) Τις γλώσσες στις οποίες μπορούν να μεταδίδονται 
ανακοινώσεις σε καταστάσεις έκτακτης ανάγκης ή των 
γυμνασίων που προβλέπονται από τον Κανονισμό Συνα¬ 
γερμού και Γυμνασίων στα εμπορικά πλοία, που τέθηκε σε 
εφαρμογή με το Π.Δ. 363/84 (Α 125), όπως ισχύει κάθε 
φορά, ώστε να παρέχεται αποφασιστικής σημασίας καθο¬ 
δήγηση στους επιβάτες και να διευκολύνονται τα μέλη του 
πληρώματος κατά την παροχή βοήθειας στους επιβά¬ 
τες. 

3. Επί των δεξαμενοπλοίων πετρελαιοφόρων, των δε¬ 
ξαμενοπλοίων χημικών και των δεξαμενοπλοίων υγραε- 
ριοφόρων που φέρουν τη σημαία κράτους μέλους, ο 
πλοίαρχος, οι αξιωματικοί και οι κατώτεροι ναυτικοί είναι 
ικανοί να επικοινωνούν σε μια ή περισσότερες μεταξύ 
τους, κοινές γλώσσες εργασίες. 

Επιπλέον, θα πρέπει να υπάρχουν τα προβλεπόμενα 
ανάλογα με την κατηγορία τους από την ισχύουσα κάθε 
φορά Διεθνή Σύμβαση για την ασφάλεια της ανθρώπινης 
Ζωής στη θάλασσα Κανονισμό Τηλεπικοινωνιών των Ελ¬ 
ληνικών Εμπορικών πλοίων που τέθηκε σε εφαρμογή με 
το Π.Δ. 362/84 (Α 124), όπως ισχύει κάθε φορά, τηλεπι¬ 
κοινωνιακά μέσα για την επικοινωνία μεταξύ του πλοίου 
και των Ελληνικών αρχών σε κοινή γλώσσα εργασίας. 

4. Η Διεύθυνση Ελέγχου Εμπορικών Πλοίων και οι Λιμε¬ 
νικές Αρχές του Υπουργείου Εμπορικής Ναυτιλίας, είναι 
σύμφωνα με την ισχύουσα νομοθεσία (ΝΔ187/73 - Α 261, 
Ν. 1045/80 - Α 95) αρμόδιες Αρχές για τον έλεγχο εφαρ¬ 
μογής των Κανονισμών που εκδίδονται σε εκτέλεση του 
κεφαλαίου Δ του ΝΔ 187/73 και των άρθρων 9 και 12 του 
Ν. 1045/80. Οι ως άνω αρχές όταν διενεργούν επιθεώ¬ 
ρηση πλοίου με την ιδιότητα του κράτους μέλους ελέγ¬ 
χουν εάν πλοία που φέρουν σημαία κράτους το οποίον δεν 
είναι κράτος μέλος, είναι σύμφωνα με τις διατάξεις του 
παρόντος άρθρου. 


ΑΡΘΡΟ 10 

(Άρθρο 9 της Οδηγίας) 

1. Η μεταξύ των κρατών μελών αμοιβαία αναγνώριση 
των πιστοποιητικών τα οποία αναφέρονται στο άρθρο 4 
και των οποίων κάτοχοι είναι ναυτικοί υπήκοοι κρατών με¬ 
λών υπδκεινται στις διατάξεις των οδηγιών 89/48/ΕΟΚ 
(ΕΕΙ./9/89) και 92/51 /ΕΟΚ (ΕΕΙ_/ 209/92). 

2. Η μεταξύ των κρατών μελών αμοιβαία αναγνώριση 
των πιστοποιητικών τα οποία αναφέρονται στο άρθρο 4 
και των οποίων κάτοχοι είναι ναυτικοί μη υπήκοοι κρατών 
μελών υπδκεινται επίσης στις διατάξεις των οδηγιών 89/ 
48/ΕΟΚ και 92/51 /ΕΟΚ. 

3. Στους ναυτικούς που δεν είναι κάτοχοι του πιστοποι¬ 
ητικού το οποίο προβλέπεται στο άρθρο 4 είναι δυνατόν 
να επιτραπεί βα εργαστούν σε πλοία που φέρουν την Ελ¬ 
ληνική σημαία υπό την προϋπόθεση ότι έχει εκδοθεί από¬ 
φαση για την αναγνώριση του τύπου του πιστοποιητικού 
τους μέσω της διαδικασίας που καθορίζεται κατωτέρω: 

α) Ένα σύνολο κριτηρίων για την αναγνώριση τύπου πι¬ 
στοποιητικών που εκδίδουν ιδρύματα ή διοικητικές αρχές 
όπως αυτές θα καθοριστούν από το Συμβούλιο της Ευρω¬ 
παϊκής Ένωσης σύμφωνα με το άρθρο 9 παρ. 3 (α) της 
Οδηγίας 94/58/ΕΟΚ (ΕΕΙ_ 319/28). 

β) Η Διεύθυνση Εκπαίδευσης Ναυτικών του Υπουργείου 
Εμπορικής Ναυτιλίας θα ανακοινώνει στην Επιτροπή της 
Ευρωπαϊκής Ένωσης και στα άλλα κράτη μέλη ποιούς τύ¬ 
πους πιστοποιητικών αναγνωρίζεται ή πρόκειται να ανα¬ 
γνωρίσει κατ' εφαμρογή των κριτηρίων του εδαφίου (α). 

γ) Εάν, εντός περιόδου τριών μηνών μετά την ανακοί¬ 
νωση αυτή, κάποιο κράτος μέλος ή η Επιτροπή της Ευρω¬ 
παϊκής Ένωσης εγείρουν άνσταση με βάση τα κριτήρια 
που αναφέρονται στο εδάφιο (α), το ζήτημα υποβάλλεται 
από την Επιτροπή προς εξέταση κατά τη διαδικασία του 
άρθρου 13 της Οδηγίας 94/58/ΕΟΚ. Η Διεύθυνση Εκπαί¬ 
δευσης Ναυτικών του Υπουργείου Εμπορικής Ναυτιλίας 
λαμβάνει τα κατάλληλα μέτρα για την εφαρμογή των απο¬ 
φάσεων που λαμβάνονται σύμφωνα με τη διαδικασία του 
προαναφερόμενου άρθρου της Οδηγίας. 

4. Στους ναυτικούς οι οποίοι δεν είναι κάοχοι των πιστο¬ 
ποιητικών που προβλέπει το άρθρο 4 αλλά εργάζονται σε 
πλοίο το οποίο φέρει την Ελληνική σημαία να επιτρέπεται 
να συνεχίσουν να εργάζονται στα πλοία αυτά εώς δύο έτη 
μετά τον καθορισμό των κοινών κριτηρίων τα οποία προ- 
βλέπονται στην παράγραφο 3 εδάφιο (α) του παρότος άρ¬ 
θρου. Μετά την ημερομηνία αυτή πρέπει να είναι είτε κά¬ 
τοχοι πιστοποιητικού προβλεπόμενο στο άρθρο 3 ή πιστο¬ 
ποιητικού αναγνωρισμένου σύμφωνα με τη διαδικασία που 
αναφέρεται στην παράγραφο 3 του παρόντος άρθρου. 


ΑΡΘΡΟ 11 

(Άρθρο 10 της Οδηγίας) 

Η Διεύθυνση Ελέγχου Εμπορικών Πλοίων και οι Λιμενι¬ 
κές Αρχές που έχουν ορισθεί ως αρμόδιες για τον έλεγχο 
των πλοίων με ξένη σημαία στα πλαίσια του μνημονίου των 
Παρισίων κατά την διενέργεια ελέγχου των πλοίων με ξένη 
σημαία λαμβάνουν τα αναγκαία μέτρα ώστε τα πλοία που 
φέρουν σημαία τρίτης χώρας η οποία δεν έχει κυρώσει τη 
σύμβαση 5Τ0\ΛΪ ή τα οποία έχουν πλοίαρχο, αξιωματικούς 
και κατώτερους ναυτικούς με πιστοποιητικά που δεν 
έχουν αναγνωριστεί κατά τις διατάξεις του άρθρου 10 να 
υποβάλλονται, κατά προτεραιότητα, σε επιθεώρηση για 
να ελέγχεται κατά πόσον η επαγγελαμτική εκπαίδευση και 
ικανότητα των πληρωμάτων τους ανταποκρίνονται στις 
απαιτήσεις της σύμβασης 8ΤΟΛ/ και στο άρθρο 9 του πα¬ 
ρόντος. 

ΑΡΘΡΟ 12 

(Άρθρο 11 της Οδηγίας) 

Η Διεύθυνση Ελέγχου Εμπορικών Πλοίων και οι Λιμενι¬ 
κές Αρχές που έχουν ορισθεί ως αρμόδιες για τον έλεγχο 
των πλοίων με ξένη σημαία στα πλαίσια του μνημονίου των 
Παρισίων κατά τη διενέργεια ελέγχου των πλοίων με ξένη 
σημαία λαμβάνουν τα κατάλληλα μέτρα, όπως αυτά καθο¬ 
ρίζονται στο άρθρο X της Σύμβασης 5.Τ .Ο.νν. τα οποία εί¬ 
ναι δυνατόν να περιλαμβάνουν και την κράτηση του 
πλοίου, εάν διαπιστωθεί, κατά την διάρκεια επιθεώρησης, 
ότι τα πληρώματα δεν είναι σε θέση να αποδείξιουν ότι 
έχουν την επαγγελματική ικανότηα που απαιτείται για την 
εκτέλεση των καθηκόντων τα οποία τους έχουν ανατεθεί 
όσον αφορά την ασφάλεια του πλοίου και την πρόληψη 
της ρύπανσης. 

ΑΡΘΡΟ 13 

Το παρόν Π.Δ/γμα ισχύει από τη δημοσίευσή του στην 
Εφημερίδα στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του απρόντος διατάγματος. 

Αθήνα, 8 Ιουλίου 1996 

